KINNITATUD
Kaitseväe Akadeemia ülema
19.12.2024 käskkirjaga nr 2020

Õppekava nimetus 	Inglise keele nõrgema kesktaseme (B1) poolintensiivkursus	
Õppekava nimetus inglise keeles 	English Language Half-intensive Course at B1 Level   
(Independent User) 	
Õppekava kood	24022	
Õppe tüüp  	Täiendusõpe 	
Õppekavarühm	Keeleõpe	
Õppekava maht 	288 akadeemilist tundi (19 tundi nädalas)	
Õppe nominaalkestus 	15 nädalat 	
Õppekoormus 	Osakoormus	
Õppeasutus 	Kaitseväe Akadeemia (KVA)	
Õppekeel 	Inglise keel 	
Õpiväljundite 
saavutamiseks vajalikud 
teised keeled 	Puuduvad	
Õppekava kinnitamine õppeasutuses	KVA ülema 19.12.2024 käskkirjaga nr 2020	
Kandideerimistingimused	ALCPT tulemus 56–74 punkti. Teenistuslik vajadus.	
Õpingute alustamise tingimused 	KVA ülema käskkirjaga kursusele arvamine.	
Õppekava eesmärk 	Õppeaine eesmärgiks on kujundada võõrkeelepädevust iseseisva võõrkeele keelekasutaja B1 (suhtluslävi) tasemel arendades kõnelemis-, kuulamis- ja lugemisoskust ning toetades üldsõjanduskeele oskussõnavara omandamist ja võtmepädevuste arendamist.	

Õppekava õpiväljundid 	Õppeaine õpiväljundid ja hindamiskriteeriumid lähtuvad Euroopa keeleõppe raamdokumendis kirjeldatud keeleoskustasemetest. Õppekava läbimise järel kursuslane: 
1)	kõnelemine: väljendab end suuliselt võrdlemisi ladusalt, kasutades lihtsamaid lauseid ja sidususvõtteid ning tuues välja asja tuuma ja põhiseisukohad koos asjakohaste selgitustega;
2)	kirjutamine: kirjutab tuttavatel teemadel, sealhulgas sõjandusteemadel lihtsamaid seotud tekste, kasutades lihtsamaid lauseid ja sidususvõtteid;
3)	kuulamine: mõistab olulisemat selgest kirjakeelsest kõnest ja lühikestest lugudest tuttavatel teemadel, millega puutub igapäevaselt kokku tööl, koolis, vabal ajal jne; 
4)	lugemine: mõistab enamasti lihtsamaid faktipõhiseid tekste, kui teema on tuttav. 	

Lõpphindamise viis	Mitteeristav (ME)	
Õppekeskkond	Auditoorium, EKV e-õppe keskkond ILIAS (ILIAS)	
Õppemeetodid ja maht 	Seminar – 180 tundi (vajadusel kaugõpe ILIAS-es)
Iseseisev töö (IT) – 106 tundi
Tagasiside (TS) – 2 tundi	
Õppekava ülesehituse lühikirjeldus  	Kursus viiakse läbi ühes moodulis. Õppetöö viiakse läbi tunniplaani alusel.	
Koolitaja kvalifikatsioon ning õpi- või töökogemus	Koolitaja vastavad KVA akadeemiliste töötajate teenistuse korras sätestatud nõuetele.
	
Õppetöö läbiviijad	Vastutava läbiviija Amy Christine Tšerenkova (MA)	
Kohustuslikud õppematerjalid	Tunnis jagatavad käsilehed ja õppematerjalid. 
Õppemoodulid „B1 English Course Tallinn“ kursusel ILIAS-es.	
Soovitatavad õppematerjalid	Mellor-Clark, S., Baker de Altamirano, Y., 2004, Campaign 2, Macmillan
Swan, M., Walter, C., 2011, Oxford English Grammar Course: Basic, Oxford University Press
Taylor, J., Zeter, J., 2011, Command & Control, Express Publishing	
Iseseisvate tööde loetelu ja lühikirjeldus	Kirjalikud loovtööd (ametikoha kirjeldus, elulugu, e-kiri, ametikiri, kohakirjeldus, kokkuvõte kodulugemise artikli põhjal) ja suulised ettekanded ning nende ettevalmistamine.
Grammatikaülesanded, sõnavaraharjutused ja testideks õppimine.
Kuulamis- ja lugemisülesanded.
Õppemoodulite läbimine „B1 English Course Spring 2022“ kursusel ILIASes.	
Lõpphindamisele pääsemise tingimused	Puuduvad	
Hindamismeetodid 	Kirjeldus, ametlik kiri, ettekanne, kokkuvõte, testid.	
Lõpphindamise tulemuse kujunemine	Õppeaine loetakse arvestatuks, kui kõik jooksvad iseseisvad tööd on tehtud ja  arvestuslikud tööd sooritatud vähemalt hindamiskriteeriumites sätestatud lävendi tasemel.

Arvestuslikud tööd:
•	kirjeldus: ametikoha kirjeldus, elulugu, koha kirjeldus (200 sõna); 
•	ametlik kiri: ametikiri (150 sõna), e-kiri (100 sõna);
•	üks kokkuvõte kodulugemise artikli põhjal (á 150 sõna);
•	kolm ettekannet (á 5–7 minutit);
•	testid (sõnavara- ja grammatikatest, kuulamistest, lugemistest).	
Tagasiside andmine 	Kõigile arvestuslikele ja iseseisvatele töödele antakse õppejõu poolt tagasisidet kas suuliselt või kirjalikult või tagatakse enesekontrollimeede. Kursuslane annab tagasiside kursuse lõpus õppeinfosüsteemis Tahvel.	
Võlgnevuste likvideerimine	Võlgnevused tuleb likvideerida kokkuleppel õppejõuga kursuse lõpuks. 	
Õppekava täitmine	Kursuslane on osalenud õppetöös täies mahus ja saavutanud õppekavas seatud õpiväljundid.	
Õppe lõpetamise tingimused 	Kõik arvestuslikud tööd on sooritatud vähemalt hindamiskriteeriumides sätestatud  lävendi tasemel.	
Lõpetamisel väljastatavad dokumendid 	Kursuslasele väljastatakse KVA täiendusõppe lõpudokumentide väljaandmise korra alusel tunnistus või tõend. 	
Lõpetamisel omandatav sõjaväeline kvalifikatsioon	Puudub	
Lõpetamisel antav auaste 	Puudub
	
Lõpetamisel antavad õigused 	Puuduvad	
Lisainformatsioon 	KVA õppeosakonna võõrkeelte õppetool	

Tunnijaotusplaan	
Teema jrk	Teema	Koht	Läbiviija	Maht tundides	Õppe-meetod	
1.	Kursuse sissejuhatus. Tutvumine (to be). Taseme A2 kordamine. 	Klass	A. Tšerenkova	12	Seminar	
	Grammatika- ja sõnavaraülesanded.			7	IT	
2.	Töö: töörutiini ja kohustuste kirjeldamine (Present Simple), töötingimuste kirjeldamine.	Klass	A. Tšerenkova	12	Seminar	
	Grammatika- ja sõnavaraülesanded.
Töö kirjelduse kirjutamine.			7	IT	
3.	Sündmused: sündmused elus (Past Simple), eluloo jutustamine.	Klass	A. Tšerenkova	12	Seminar	
	Grammatika- ja sõnavaraülesanded.
Eluloo kirjutamine.			7	IT	
4.	Karjäär: karjääri kirjeldamine (Past Simple, Present Perfect) auastmed ja KV struktuur. Ettekannete tegemine.
Test 1.	Klass	A. Tšerenkova	24	Seminar	
	Grammatika- ja sõnavaraülesanded.
Ettekande ettevalmistus #1.
Kordamine testiks.			14	IT	
5.	Plaanid: tulevikuplaanid, kokkulepete tegemine (Present Continuous / going to). Mitteametlikud e-kirjad.	Klass	A. Tšerenkova	12	Seminar	
	Grammatika- ja sõnavaraülesanded.
Mitteametliku e-kirja kirjutamine (plaanide tegemine).			7	IT	
6.	Tulevik: eesmärkide ja kavatsuste väljendamine tulevikus, ennustuste tegemine (will).	Klass	A. Tšerenkova	12	Seminar	
	Grammatika- ja sõnavaraülesanded.			7	IT	
7.	Reisimine: kogemuste kirjeldamine minevikus (Past Simple, Past Continuous), reisiplaanide tegemine. 
Ametliku e-kirja kirjutamine.	Klass	A. Tšerenkova	12	Seminar	
	Grammatika- ja sõnavaraülesanded.
Ametliku e-kirja kirjutamine.			7	IT	
8.	Koosolekud: külaliste vastuvõtmine, nõuanded (modaalverbid), probleemide kirjeldamine ja lahenduste leidmine. Aruteludes ja koosolekutel osalemine.
Test 2.	Klass	A. Tšerenkova	24	Seminar	
	Grammatika- ja sõnavaraülesanded.
Ettekandeks ettevalmistus #2.
Kordamine testiks.			14	IT	
   9.	Loodus: võrdlemine, maastiku kirjeldus, keskkonnaprobleemid (esimest tüüpi tingimuslause).
Kirjelduse kirjutamine.	Klass	A. Tšerenkova	12	Seminar	
	Grammatika- ja sõnavaraülesanded.
Võrdleva kirjelduse kirjutamine.			7	IT	
10.	Sõjalised operatsioonid: baasi kirjeldamine, missiooni kirjeldamine, olukorra kirjeldamine, pildi kirjeldamine.	Klass	A. Tšerenkova	12	Seminar	
	Grammatika- ja sõnavaraülesanded.			7	IT	
11.	Tervis: tervislikud eluviisid, sümptomite kirjeldamine, nõuande küsimine. 
Kokkuvõtte kirjutamine.	Klass	A. Tšerenkova	12	Seminar	
	Grammatika- ja sõnavaraülesanded.
Uudisest kokkuvõtte kirjutamine (tervise teemal).			7	IT	
12.	Kordamine: test 3.
Ettekannete tegemine.	Klass	A. Tšerenkova	24	Seminar	
	Grammatika- ja sõnavaraülesanded.
Kordamine testiks.
Ettekande ettevalmistus #3.			15	IT	
13.	Tagasiside.	Klass	A. Tšerenkova	2	TS	

Õppeaine hindamine 
Meetodipõhine mitteeristav hindamine.	
Hindamismeetod	Hindamiskriteeriumid (lävend)	
Kirjeldus 
(õpiväljund 2)	Kirjutab üldsõnalisi kirjeldusi mitmesugustel tuttavatel, sh teenistusülesannetega seotud teemadel. Tekstid on enamasti selged ja sidusad. Kasutab neutraalset keelt, lihtsaid sidususvõtteid, grammatilisi struktuure ning nii põhi- kui üldsõjanduskeele oskussõnavara. Võib teha vigu, kuid vead ei takista sõnumist arusaamist. Arvestab varasemat tagasisidet.	
Ametlik kiri
(õpiväljund 2)	Annab üsna täpselt edasi infot ja mõtteid, küsides teavet ja paludes selgitusi ning andes neid ise. Tekst on enamasti selge, kasutab lihtsaid sidususvõtteid ja olukohast sõnavara. Võib teha vigu, kuid vead ei takista sõnumist arusaamist. Arvestab varasemat tagasisidet.	
Ettekanne 
(õpiväljundid 1 ja 3)	Esineb ettevalmistununa üldsõnaliselt endale tuttaval, etteantud ning teenistusülesannetega seotud teemal, väljendudes võrdlemisi selgelt ja arusaadavalt. Kasutab neutraalset keelt, lihtsaid grammatilisi struktuure ning nii põhi- kui üldsõjanduskeele oskussõnavara. Võib teha vigu, kuid vead ei takista sõnumist arusaamist. Hääldus on selge ja arusaadav, kuigi aeg-ajalt esineb võõrast aktsenti ja hääldusvigu. Kõnes võib esineda pause. Ettekanne mahub etteantud aja piiridesse. Vastab esinemisjärgsetele küsimustele, võib paluda küsimust korrata. Arvestab varasemat tagasisidet.	
Kokkuvõte
(õpiväljundid 1, 3, 4)	Võtab ettevalmistununa oma sõnadega kokku lühikesi, lihtsamas keeles teenistusülesannetega seotud tekste, kasutades aeg-ajalt originaalteksti sõnu. Kokkuvõte on enamasti selge ja sidus. Kasutab neutraalset keelt, lihtsaid sidususvõtteid, grammatilisi struktuure ning nii põhi- kui üldsõjanduskeele oskussõnavara. Võib teha vigu, kuid vead ei takista sõnumist arusaamist. Hääldus on selge ja arusaadav, kuigi aeg-ajalt esineb võõrast aktsenti ja hääldusvigu. Kõnes võib esineda pause. Vastab esinemisjärgsetele küsimustele, võib paluda küsimust korrata. Arvestab varasemat tagasisidet.	
Sõnavara ja grammatikatest
(õpiväljundid 2, 3 ja 4)	Kasutab tuttavas olukorras põhisõnavara, lihtsaid konstruktsioone ja grammatika põhivara. Võib teha õigekirjavigu, kuid see ei takista mõttest arusaamist. Vastab õigesti kahele kolmandikule küsimustest. Arvestab varasemat tagasisidet.	
Kuulamistest 
(õpiväljundid 2 ja 3)	Täidab erinevat tüüpi kuulamisülesandeid (nt lünkade täitmine, tõesed/ebatõesed väited, lühivastused) väga lühikese, aeglase ja selge kõne põhjal tuttaval teemal. Võib teha õigekirjavigu, kuid see ei takista mõttest arusaamist. Vastab õigesti kahele kolmandikule küsimustest. Arvestab varasemat tagasisidet.	
Lugemistest
(õpiväljundid 2 ja 4)	Täidab erinevat tüüpi lugemisülesandeid (nt lünkade täitmine, tõesed/ebatõesed väited, lühivastused) väga lühikese teksti põhjal tuttaval teemal. Võib teha õigekirjavigu, kuid see ei takista mõttest arusaamist. Vastab õigesti kahele kolmandikule küsimustest. Arvestab varasemat tagasisidet.